**ИНСТРУКЦИЯ**

**За въвеждане на информация за неразполагаемостта на генераторни и електропроизводствени единици в съответствие с изискванията на чл. 15, от Регламент (ЕС) № 543/2013**

1. **ОБЩИ ПОЛОЖЕНИЯ**
	1. Във връзка с изпълнение задълженията на производителите на електрическа енергия по чл. 15, от Регламент (ЕС) № 543/2013, на WEB сайта на ЕСО ЕАД е разработена функционалност за въвеждане на следната информация:

а) Планирана неразполагаемост на генераторна единица с мощност 100 MW или повече, включително промени от 100 MW или повече в планираната неразполагаемост на същата генераторна единица, която се очаква да продължи поне един единичен пазарен период – в съответствие с чл. 15, буква а) от Регламент (ЕС) № 543/2013;

б) Промени от 100 MW или повече в действителната разполагаемост на генераторна единица, които се очаква да продължат най-малко един единичен пазарен период – в съответствие с чл. 15, буква б) от Регламент (ЕС) № 543/2013;

в) Планирана, но неоповестена съгласно буква а) неразполагаемост на електропроизводствена единица от 200 MW или повече, включително промени от 100 MW или повече в планираната неразполагаемост на същата производствена единица, която се очаква да продължи поне един единичен пазарен период – в съответствие с чл. 15, буква в) от Регламент (ЕС) № 543/2013;

г) промени от 100 MW или повече в действителната неразполагаемост на електропроизводствена единица с инсталирана генерираща мощност 200 MW или повече, които не са оповестени в съответствие с буква б) и се очаква да продължат поне един единичен пазарен период – в съответствие с чл. 15, буква г) от Регламент (ЕС) № 543/2013.

* 1. Въведената на тази страница информация, както и всички въведени последващи корекции, автоматично се публикуват в Платформата за прозрачност на ENTSO-E.
	2. Потребителят на системата има възможност за извършване на следните действия:
	+ **Първоначално въвеждане на планов престой (Ремонт)** *–* извършва се след одобрение от страна на ЕСО на Годишната ремонтна програма на дадената централа. За производителите по чл. 15, буква а) от Регламента, информацията се въвежда **за всяка генераторна единица**. За производителите по чл. 15, буква в) от Регламента, информацията се въвежда обобщено **за цялата централа**;
	+ **Корекция** **на информация** – възможно е коригиране само на определени полета от въведената информация (детайлите са описани по-долу);
	+ **Изтриване на въведена информация -** *(****Withdraw)*** *–* извършва се в случай на техническа грешка при въвеждане на информацията. Операцията е приложима за всички видове престои. Изтритата информация не се заличава от Платформата за прозрачност на ENTSO-E, а само се маркира като „Изтрита“, като се записва точната дата и час на изтриването;
	+ **Отказ от (отмяна на) планиран престой** - *(****Cancel)*** – разрешен е САМО в случай на одобрена от ЕСО **отмяна на Планов ремонт**. Плановият ремонт не се заличава от Платформата за прозрачност на ENTSO-E, а само се маркира като „Отменен“ (Canceled), като се записва точната дата и час на промяната.
	1. Всяко извършено действие автоматично се изпраща и публикува към Платформата за прозрачност на ENTSO-E.
	2. В съответствие с изискванията на чл. 15, т. 2 от Регламент (ЕС) № 543/2013, информацията по чл. 15, т. 1, буква б) и буква г) следва да се публикува възможно най-бързо, но **не по-късно от един час, след промяната на действителната разполагаемост**.
1. **ВХОД В СИСТЕМАТА**
	1. Функционалността по въвеждане на информация е достъпна на адрес:

https://webapps.eso.bg/umm

* 1. Входът в системата се осъществява чрез двуфакторна автентификация: посредством индивидуални потребителски акаунти (потребителско име, парола и допълнителна идентификация (временен код). Указания във връзка с осъществяване на двуфакторната автентификация са дадени в „Приложение 1“към настоящата инструкция.
	2. След успешен вход в системата, потребителят получава възможност за извършване на действията, посочени в т. I.3. за обектите, на които той е собственик.
1. **ДОБАВЯНЕ НА НОВ ПРЕСТОЙ**
	1. Полето за въвеждане на нов престой е разположено в горната лява част на основния екран на системата:



* 1. При първоначално въвеждане се попълват следните полета с информация за престоя:
	+ **Състояние** – избира се от „падащо меню“ едно от трите възможни състояния (Авария, Престой за поддръжка или Планов ремонт):



* + **Съоръжение** – избира се от „падащо меню“ съответния генератор или „цялата централа“:



*Внимание: За централите, които имат генератори по чл. 15, буква а) от Регламента, информация се въвежда САМО по генератори и НЕ СЕ ВЪВЕЖДА информация „за цялата централа“.*

* + **Инсталирана мощност** – въпреки, че полето е достъпно за въвеждане, информацията в него се въвежда автоматично, в зависимост от избраното съоръжение:



* + **От дата/час** – начална дата и час на престоя. След кликване върху полето, на екрана се отваря „Календар“, от който се избират началната дата и час. Информацията в това поле може впоследствие да бъде актуализирана (виж функционалността по коригиране на информация).



* + **До дата/час** – очаквана крайни дата и час на престоя. След кликване върху полето, на екрана се отваря „Календар“, от който се избират очакваната крайна дата и час. Информацията в това поле може впоследствие да бъде актуализирана (виж функционалността по коригиране на информация).
	+ **Засегнат капацитет** – чрез плъзгач се избира каква част от инсталираната мощност на съоръжението е засегната от престоя. Под плъзгача се изобразява засегнатия капацитет в проценти, а под него се извежда цифрова информация за наличната разполагаема мощност по време на престоя (в MW). По подразбиране (ако потребителят не избере друго) засегнатият капацитет е 100%, а наличната разполагаема мощност е 0 MW. Към Платформата за прозрачност на ENTSO-E се подава информация само за разполагаемата мощност в MW:



*Внимание: За централите, за които се въвежда информация „за цялата централа“ (по чл. 15, буква в) от Регламента, информацията за засегнатия капацитет* ***се отнася сумарно за цялата централа****. Наличната разполагаема мощност, съответстваща на засегнатия капацитет, се получава като* ***от общата инсталирана мощност за цялата централа се извади*** *неразполагаемата мощност по време на престоя* ***(инсталираната мощност на съоръженията, които са в ремонт или авария).***

* + **Коментар** – поле за въвеждане в свободен текст на допълнителна информация и пояснения във връзка с престоя. Информацията се публикува в Платформата за прозрачност на ENTSO-E във вида, в който е въведена и поради тази причина е за предпочитане да се въвежда на английски език:



* 1. След като приключи с въвеждане на информацията, потребителят натиска бутона , при което информацията се запазва на сайта на ЕСО и автоматично се изпраща към Платформата за прозрачност на ENTSO-E:



* 1. След опресняване (Refresh) на екрана, детайлите за нововъведения престой се изобразяват в дясната половина на екрана. В горната лява част на полето за детайлна информация се изписва текущата версия на информацията, която отразява последователността на промените:



1. **РЕДАКТИРАНЕ/КОРЕКЦИЯ НА ИНФОРМАЦИЯ**
	1. Системата дава възможност за коригиране на вече въведена информация за престоя при положение, че корекцията се извършва не по-късно от 24 часа след въведената крайна дата и час. В този случай в полето с детайлна информация за избрания престой, разположено в дясната част на основния прозорец, е активен бутонът <Запис на промените> . След изтичане на горепосочения период, редактирането на информацията вече не е възможно и бутонът  не се изобразява на екрана.
	2. Възможно е коригиране само на определени полета от въведената информация, които са следните: **„от дата/час“,** **„до дата/час“, „Засегнат капацитет“ и „Коментар“**. Корекцията става чрез кликване върху съответното поле и въвеждане на новата информация:



* 1. След като приключи с корекциите на информацията, потребителят натиска бутона , при което промените се запазват на сайта на ЕСО и автоматично се изпращат към Платформата за прозрачност на ENTSO-E.
	2. Полетата „Състояние“, „Съоръжение“, „Инсталирана мощност“ и „от дата/час“ НЕ МОГАТ да се коригират.
1. **ИЗТРИВАНЕ НА СЪОБЩЕНИЕ**
	1. Изтриването на съобщение се извършва в случай на допусната техническа грешка при въвеждане на информацията. **Операцията е приложима за всички видове престои**.
	2. Изтриването на съобщение е възможно само ако се извършва не по-късно от 24 часа след въведената крайна дата и час. В този случай в полето с детайлна информация за избрания престой, разположено в дясната част на основния прозорец е активен бутонът за изтриване .
	3. Изтриването става чрез натискане на бутона за изтриване  и потвърждение в диалоговото поле, че потребителят наистина желае да изтрие съобщението. Изтритата информация не се заличава от Платформата за прозрачност на ENTSO-E, а само се маркира като „Изтрита“, като се записва точната дата и час на изтриването.
2. **ОТМЯНА НА ПЛАНОВ РЕМОНТ**
	1. Отмяна на Планов престой (Планов ремонт) се извършва само в случаите, когато отмяната е съгласувана и одобрена ЕСО. **Операцията е приложима само за Планов престой (Планов ремонт).**
	2. Отказът от (отмяната на) Планов престой е възможна само ако се извършва не по-късно от 24 часа след въведената крайна дата и час. В този случай, в полето с детайлна информация за плановия престой, разположено в дясната част на основния прозорец, е активен бутонът за отказ .

Отмяната става чрез натискане на бутона за отказ  и потвърждение в диалоговото поле, че потребителят наистина желае да се откаже от Плановия ремонт. Плановият ремонт не се заличава от Платформата за прозрачност на ENTSO-E, а само се маркира като „Отменен“ (Canceled), като се записва точната дата и час на промяната.

**ПРИЛОЖЕНИЕ 1**

***Указания за осъществяване на процедурата по двуфакторна автентификация***

1. На предоставения от Вас e-mail ще получите потребителско име и парола, а на предоставения GSM номер за връзка - SMS съобщение, съдържащо буквено-цифров код.

2. Инсталирайте на използвано от Вас мобилно или десктоп устройство приложението Google Authenticator. Приложението може да се открие и свали/инсталира от Google Play за устройства с Android или от App Store за iOS.

3. След стартиране на Google Authenticator, в случай че използвате приложението за първи път, същото ще Ви поиска въвеждане на код. Въвежда се кода от получения SMS. В случай, че вече използвате приложението, в долния десен ъгъл на екрана се натиска бутона със знак плюс („+“), след което се въвежда кода от получения SMS.

4. При вход в системата, на екрана за вход в приложението, в новото поле „Еднократна парола:“ се въвежда генерирания от Google Authenticator „временен“ код. Временният код е валиден 30 секунди след което се генерира нов.

**ПРИЛОЖЕНИЕ 2**

|  |
| --- |
| Централи с инсталирана мощност над 100 MW **на блок** *(чл. 15, буква а) и буква б) от Регламент (ЕС) № 543/2013)* |
| АЕЦ "Козлодуй" | 2000 |
| ТЕЦ "ЕЙ И ЕС 3С-Марица Изток 1" | 686 |
| ТЕЦ "Марица Изток 2" | 1610 |
| ТЕЦ "КонтурГлобал марица изток 3" | 908 |
| ТЕЦ "Марица 3" | 100 |
| ТЕЦ "Варна" | 630 |
| ТЕЦ "Бобов дол" | 570 |
| "Топлофикация Русе" | 110 |
| ПАВЕЦ "Чаира" | 864 |
| ВЕЦ "Сестримо" | 240 |
|  |  |
|  |  |
| Централи с **обща** инсталирана мощност над 200MW*(чл. 15, буква в) и буква г) от Регламент (ЕС) № 543/2013)* |
| ПАВЕЦ "Белмекен" | 375 |